Hvenær fer kaupsamningur fram?
Þegar öllum skilyrðum kauptilboðs er fullnægt er boðað til kaupsamnings. Í kaupsamningi eru undirrituð öll fylgiskjöl kaupsamnings, svo sem veðskuldabréf, veðheimildir og önnur þau skjöl sem nauðsynleg eru til að ganga frá kaupunum.
Kaupverð er greitt í samræmi við skilmála sem samþykktir voru í kauptilboði. Fasteignasali sér til þess að greiðslur stemmi við ákvæði tilboðs og kaupsamnings og að þeim sé ráðstafað til réttra aðila í réttri röð.
Sölulaun eru greidd við kaupsamning og dregst oftast af kaupsamningsgreiðslu. Þess vegna förum við sérstaklega yfir það í tilboðsferlinu, hvað greiðsluflæðið þýðir fyrir þig og hvað upphæð þú hefur til ráðstöfunar að loknum kaupsamningi.